cyanic-selkie/wikianc huggingface dataset:
రియా సేన్
కుటుంబనేపథ్యం
రియా సేన్ అసలు పేరు రియా దేవ్ వర్మ. ఆమె 1981 జనవరి 24న జన్మించింది. ఆమె తండ్రి భరత్ దేవ్ వర్మ త్రిపుర రాజకుటుంబానికి చెందినవాడు. అతను కూచ్ బెహార్ యువరాణి ఇలా దేవి కుమారుడు. జైపూర్ మహారాణి గాయత్రీ దేవి మేనల్లుడు. రియా సేన్ తల్లి మూన్ మూన్ సేన్, అమ్మమ్మ సుచిత్రా సేన్ ప్రముఖ నటీమణులు.
కెరీర్
1991లో విష్ కన్య చిత్రంలో బాలనటిగా రియా సేన్ నటనా జీవితాన్ని ప్రారంభించింది. 2001లో ఎన్. చంద్ర దర్శకత్వంలో వచ్చిన హిందీ చిత్రం స్టైల్‌తో ఆమె మొదటి వాణిజ్య విజయం సాధించింది. రియా సేన్ 16 ఏళ్ల వయసులో 1998లో వచ్చిన ఫల్గుణి పాఠక్ మ్యూజిక్ వీడియో యాద్‌ పియా కి ఆనే లగి తో మంచి సక్సెస్‌ అందుకుంది. అప్పటి నుంచి ఆమె మ్యూజిక్ వీడియోలు, టెలివిజన్ వాణిజ్య ప్రకటనలు, ఫ్యాషన్ షోలతో బిజీ అయింది. మ్యాగజైన్ కవర్లలో కనువిందుచేసింది. అపోహలను తొలగించే లక్ష్యంతో ఎయిడ్స్ అవగాహన మ్యూజిక్ వీడియోలో కనిపించింది. పీడియాట్రిక్ కంటి సంరక్షణ, నిరుపేద పిల్లల కోసం నిధులు సేకరించడంలో కూడా ఆమె సహాయం చేసింది.
మూలాలు
వర్గం:భారతీయ సినిమా నటీమణులు వర్గం:కోల్ కతాకు చెందిన మహిళా మోడల్స్ వర్గం:కోల్ కతాకు చెందిన నటీమణులు వర్గం:కోల్‌కతా విశ్వవిద్యాలయ పూర్వ విద్యార్థులు వర్గం:హిందీ సినిమా నటీమణులు వర్గం:తెలుగు సినిమా నటీమణులు
బీహార్ సంపర్క్ క్రాంతి ఎక్స్‌ప్రెస్
}} బీహార్ సంపర్క్ క్రాంతి ఎక్స్‌ప్రెస్  బీహార్ రాష్ట్రంలో గల దర్భాంగా నుండి దేశ రాజధాని ఢిల్లీ ల మధ్య నడిచే సంపర్క్ క్రాంతి ఎక్స్‌ప్రెస్.ఈ రైలు చాప్రా, గోరఖ్పూర్, లక్నో, కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ ను చేరుకుంటుంది.
ప్రయాణ మార్గం
బీహార్ సంపర్క్ క్రాంతి ఎక్స్‌ప్రెస్  బీహార్ రాష్ట్రంలో గల దర్భాంగా నుండి ప్రతిరోజు ఉదయం 08గంటల 35నిమిషాలకు 12565 నెంబరుతో బయలుదేరి హజీపూర్, చాప్రా, గోరఖ్పూర్, లక్నో, కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ను మరుసటి రోజు ఉదయం 05గంటల 30నిమిషాలకు చేరుకుంటుంది. తిరుగు ప్రయాణంలో బీహార్ సంపర్క్ క్రాంతి ఎక్స్‌ప్రెస్ ప్రతిరోజు న్యూఢిల్లీ రైల్వే స్టేషన్ నుండి 12566 నెంబరుతో మధ్యహ్నం 02గంతల 15నిమిషాలకు బయలుదేరి మరుసటి రోజు ఉదయం 11గంటల 15నిమిషాలకు దర్భాంగా చేరుకుంటుంది.
ట్రాక్షన్
బీహార్ సంపర్క్ క్రాంతి ఎక్స్‌ప్రెస్ కు దర్భాంగా నుండి సమస్తిపూర్ జంక్షన్ వరకు సమస్తిపూర్ లోకోషెడ్ ఆధారిత WDM-3D/WDP-4D డీజిల్ ఇంజన్ ను, అక్కడినుండి న్యూఢిల్లీ రైల్వే స్టేషన్ వరకు ఘజియాబాద్ లోకోషెడ్ అధారత WAP-7 ఇంజన్ ను ఉపయోగిస్తున్నారు.
కోచ్ల అమరిక
బీహార్ సంపర్క్ క్రాంతి ఎక్స్‌ప్రెస్  లో 4జనరల్ భోగీలు,13స్లీపర్ క్లాస్ భోగీలు,1మూడవ తరగతి ఎ.సి భోగీ,1 రెండవ తరగతి ఎ.సి భోగీ,2 మొదటి తరగతి ఎ.సి భోగీలు,1పాంట్రీకార్ లతో కలిపి మొత్తం 24 భోగీలుంటాయి.
సమయ సారిణి
!నం !కోడ్ !స్టేషను పేరు !రాక !పోక !ఆగు సమయం !ప్రయాణించిన దూరం !రోజు
ఎ. నంద్ కిషోర్
'''ఎ. నంద్ కిషోర్''', తెలంగాణ కు చెందిన మాజీ ఫస్ట్-క్లాస్ క్రికెట్ క్రీడాకారుడు. 2015-16లో జరిగిన రంజీ ట్రోఫీలో మ్యాచ్‌లలో అంపైర్ గా బాధ్యతలు నిర్వర్తించాడు.
జననం
నంద్ కిషోర్ 1970, జూలై 10న తెలంగాణ రాష్ట్రంలోని వరంగల్ పట్టణంలో జన్మించాడు.
ఫస్ట్-క్లాస్
1994-95 మధ్య ఫస్ట్-క్లాస్ క్రికెట్ లోకి ఆరంగ్రేటం చేశాడు. 2004 నవంబరు 7 నుండి 10 వరకు చెన్నై నగరంలో తమిళనాడు క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 76 మ్యాచ్‌ల్లో 35.38 బ్యాటింగ్ సగటుతో 4,352 పరుగులు చేశాడు. ఇందులో 9 సెంచరీలు, 18 అర్థసెంచరీలు ఉన్నాయి. 214 పరుగులతో అత్యధిక వ్యక్తిగత స్కోర్ చేశాడు.
లిస్టు-ఎ
1994-95 మధ్య లిస్టు-ఎ క్రికెట్ లోకి ఆరంగ్రేటం చేశాడు. 2001-02లో జరిగిన మ్యాచ్ లో చివరిసారిగా ఆడాడు. 35 మ్యాచ్‌ల్లో 28.90 బ్యాటింగ్ సగటుతో 896 పరుగులు చేశాడు. ఇందులో 5 అర్థసెంచరీలు ఉన్నాయి. 90 (నాటౌట్) పరుగులతో అత్యధిక వ్యక్తిగత స్కోర్ చేశాడు.
దండమూడి సుమతీ రామమోహనరావు
దండమూడి సుమతీ రామమోహనరావు పురుషాధిక్యత ఉన్న భారతీయ సంగీత వాయిద్యరంగంలో మృదంగవాద్యాన్ని వృత్తిగా స్వీకరించిన మొట్టమొదటి మహిళా కళాకారిణి, భారత ప్రభుత్వం 2021 లో పద్మశ్రీ అవార్డు చేత సత్కరించింది.
జీవిత విశేషాలు
ఈమె నిడుమోలు రాఘవయ్య, వెంకటరత్నం దంపతులకు 1950వ సంవత్సరంలో ఏలూరులో జన్మించారు. ఈమె నాద బ్రాహ్మణ కుటుంబానికి చెందినది. చిన్ననాటి నుండే మృదంగ విద్వాంసులైన తండ్రి నిడుమోలు రాఘవయ్య గారి వద్ద మృదంగం నేర్చుకుని పదో ఏటనే తొలి కచేరి ఇచ్చారు. విజయవాడ ప్రభుత్వ సంగీత, నృత్యకళాశాలలో దండమూడి రామమోహనరావు వద్ద మృదంగ విద్యనభ్యసించారు. మంగళంపల్లి బాలమురళీకృష్ణ వంటి అనేక మంది ప్రముఖులకు వాద్య సహకారం అందించారు. ఈమె భర్త దండమూడి రామమోహనరావు కూడా మృదంగవిద్వాంసులే. భర్తతో కలిసి అనేక కచేరీలు చేశారు. ఆకాశవాణిలో ఏ' గ్రేడ్‌ కళాకారిణి. "మృదంగ శిరోమణి", "మృదంగ మహారాణి", "నాదభగీరథ", "మృదంగ లయ విద్యాసాగర" బిరుదులతో ఆమెను అనేక సంస్థలు సన్మానించాయి. మద్రాసు సంగీత అకాడమీ 1974, 80, 85 సంవత్సరాలలో ఉత్తమశ్రేణి వాద్యకళాకారిణిగా ఎంపికచేశారు. 1988లో విజయవాడ నగరపాలకసంస్థ కళా సత్కారాల్లో భాగంగా ఆమెను సన్మానించింది. ఈమెకు 2009లో కేంద్ర సంగీత నాటక అకాడమీ పురస్కారం వరించింది. ఈమె లయవేదిక అనే సంస్థను స్థాపించి భర్త పేరుమీద అనేక మంది మృదంగ కళాకారులను సన్మానిస్తున్నది.
మూలాలు
వర్గం:సంగీతకారులు వర్గం:మృదంగ వాద్య కళాకారులు వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:1950 జననాలు
ఛలో అసెంబ్లీ
ఛలో అసెంబ్లీ, 2000 డిసెంబరు 28న విడుదలైన తెలుగు చలనచిత్రం. స్నేహ చిత్ర పిక్చర్స్ బ్యానరులో ఆర్. నారాయణమూర్తి స్వీయ దర్శకత్వంలో నిర్మించిన ఈ చిత్రంలో ఆర్. నారాయణమూర్తి, చంద్రమోహన్, రాళ్ళపల్లి, పరుచూరి గోపాలకృష్ణ నటించగా, జె. వి. రాఘవులు సంగీతం అందించాడు.
పాటలు
ఈ సినిమాకు జె. వి. రాఘవులు సంగీతం అందించాడు.
ఇతర లంకెలు
వర్గం:2000 తెలుగు సినిమాలు వర్గం:తెలుగు సందేశాత్మక చిత్రాలు వర్గం:చంద్రమోహన్ నటించిన సినిమాలు వర్గం:రాళ్ళపల్లి నటించిన సినిమాలు వర్గం:జె.వి.రాఘవులు సంగీతం అందించిన సినిమాలు
అక్టోబర్ విప్లవం
అక్టోబర్ విప్లవం, సోవియట్ సాహిత్యంలో అధికారికంగా గొప్ప అక్టోబర్ సోషలిస్ట్ విప్లవంగానూ, సామాన్యంగా రెడ్ అక్టోబర్, ఎర్ర అక్టోబర్, అక్టోబర్ తిరుగుబాటు, బోల్షెవిక్ విప్లవం, వంటి పేర్లతోనూ ప్రఖ్యాతి పొందినది 1917 రష్యన్ విప్లవంలో భాగంగా రాజ్యం యొక్క అధికారాన్ని స్వాధీనం చేసుకున్న సంఘటన. సంప్రదాయికంగా జూలియన్ లేదా ఓల్డ్ స్టైల్ క్యాలెండర్ ప్రకారం 1917 అక్టోబర్ 25 (గ్రెగోరియన్ కేలండర్ ప్రకారం 7 నంబర్ 1917న) తేదీన పెట్రోగ్రాడ్లో జరిగిన సాయుధ తిరుగుబాటు ద్వారా జరిగింది.
అదే సంవత్సరంలో అంతకుముందు జరిగిన ఫిబ్రవరి విప్లవాన్ని అక్టోబర్ విప్లవం అనుసరించి ప్రయోజనం పొందగలిగింది. జార్ నియంతృత్వ పరిపాలన అంతం చేసి, జార్ నికోలస్ 2 పదవీచ్యుతుడయ్యాకా అతని తమ్ముడు గ్రాండ్ డ్యూక్ మైకేల్ అధికార బదిలీ జరిగి పదవి స్వీకరించారు, ప్రొవిన్షియల్ ప్రభుత్వం ఏర్పాటైంది. ఈ సమయంలో పట్టణ కార్మికులు కౌన్సిళ్ళుగా (రష్యన్లో సోవియట్ అంటారు) సంఘటితమవుతూ వచ్చి, విప్లవకారులు ప్రొవిన్షియల్ ప్రభుత్వ కార్యకలాపాలను విమర్శించసాగారు. పెట్రోగ్రాడ్ లో జరిగిన అక్టోబర్ విప్లవం ప్రొవిన్షియల్ ప్రభుత్వాన్ని కూలదోసి, స్థానిక సోవియట్లకు అధికారాన్ని ఇచ్చింది. సోవియట్లు బోల్షెవిక్ పార్టీని విస్తృతంగా సమర్థించాయి. సోవియట్ల కాంగ్రెస్ తర్వాత, పరిపాలన సంస్థ రెండో సెషన్ జరుపుకుంది. బోల్షెవిక్కుల నుంచి, లెఫ్ట్ సోషలిస్ట్ రివల్యూషనరీస్ వంటి ఇతర వామపక్ష గ్రూపుల నుంచి సభ్యులను నూతన రాజ్య వ్యవహారాల్లో కీలక స్థానాలకు ఎన్నుకున్నారు. వెనువెంటనే ఇది ప్రపంచంలోకెల్లా తొలి స్వయం ప్రకటిత సోషలిస్టు దేశమైన రష్యన్ సోషలిస్ట్ ఫెడరేటివ్ సోవియట్ రిపబ్లిక్ స్థాపనకు దారితీసింది.
సాయుధ బలగాలను సమీకృతం చేసేలా పెట్రోగ్రాడ్ సోవియట్ పై ప్రభావం చూపి బోల్షెవిక్కులు ఈ విప్లవాన్ని నడిపించారు. మిలటరీ రివల్యూషన్ కమిటీ కింద బోల్షెవిక్ రెడ్ గార్డ్స్ బలగాలు ప్రభుత్వ భవంతులను 1917 అక్టోబర్ 24న స్వాధీనం చేసుకోవడం ప్రారంభించాయి. తర్వాతి రోజు వింటర్ ప్యాలెస్ (అప్పటి రష్యా రాజధాని పెట్రోగ్రాడ్ లో ప్రొవిన్షియల్ ప్రభుత్వ స్థానం), స్వాధీనం అయిపోయింది.
ఎన్నాళ్ళ నుంచో వేచిచూస్తున్న రాజ్యాంగ అసెంబ్లీ ఎన్నికలు 1917 నవంబరు 12న జరిగాయి. 715 సీట్లున్న ఆ చట్టసభలో సోషలిస్ట్ రివల్యూషనరీ పార్టీ 370 సీట్లు గెలుచుకోగా బోల్షెవిక్కులు కేవలం 175 స్థానాలు గెలుచుకుని రెండవ స్థానంతో సరిపెట్టుకున్నారు. రాజ్యాంగ అసెంబ్లీ మొట్ట మొదటి సారి 1917 నవంబరు 28న సమావేశమైంది, ఐతే ప్రమాణ స్వీకారోత్సవం బోల్షెవిక్కుల కారణంగా 1918 జనవరి 5 వరకూ ఆలస్యమైంది. సెషన్లో మొట్టమొదటిది, చిట్టచివరిది అయిన ఆ రోజున శాంతి, భూమి వంటి అంశాల్లో సోవియట్ ఉత్తర్వును తిరస్కరించారు, తర్వాతి రోజున కాంగ్రెస్ ఆఫ్ సోవియట్స్ ఈ రాజ్యాంగ సభను రద్దు చేశారు.
మూలాలు
వర్గం:రష్యా విప్లవం
గంటెల మరియమ్మ
పిడుగురాళ్ల మండలం తుమ్మలచెరువులో అనాథ వృద్ధాశ్రమాన్ని నడుపుతున్న మానవతామూర్తి గంటెల మరియమ్మ. అక్షరం ముక్కరాని సాదారణ మహిళ. రైల్వేస్టేషన్లలో, బస్టాండ్లలో ఎవరూ లేక, ముద్దపెట్టే దిక్కులేక గువ్వల్లా ముడుచుకుపోయి అనాథల్లా పడివు న్న వృద్ధ్దులను చూసి వాళ్ళను ఆదరిస్తోంది. భర్త రైల్వేలో నాల్గవ తరగతి ఉద్యోగి. 1992లో ప్రధానమంత్రి కార్యాలయానికి వెళ్లి పీవీ నరసింహారావును కలిసింది. అసలు తెలుగైనా సక్రమంగా మాట్లాడటం రాని మహిళ అంత దూరం రావటం చూసి అబ్బురపడిన పీవీ ప్రతిరోజూ 25 మందికి భోజనం పెట్టేందుకు గ్రాంటు మంజూరు చేయించారు. పసుపు కుంకాల కింద తల్లిదండ్రులిచ్చిన రెండున్నర ఎకరాల భూమిని అమ్మి మరియమ్మ వృద్ధాశ్రమం నిర్మించింది. నాడు కేవలం 25 మందితో ప్రారంభమైన ఆశ్రమంలో ప్రస్తుతం 60 మంది ఉంటున్నారు. వృద్దులు చనిపోతే వాళ్లకు ఆమే అంత్యక్రియలు కూడా నిర్వహిస్తోంది.
వర్గం:గుంటూరు జిల్లా సామాజిక కార్యకర్తలు
వింజమూరి భావనాచార్యులు
వింజమూరి భావనాచార్యులు స్వాతంత్ర్య సమరయోధుడు, గుంటూరు నగర మొట్టమొదటి మున్సిపల్ చైర్మన్.
జీవిత విశేషాలు
ప్రత్యేక రాష్ట్రం కావాలన్న డిమాండ్‌తో ప్రథమాంధ్ర మహాసభ ఎక్కడ జరపాలనే విషయమై చర్చించేందుకు నాటి కమిటీ ఆయన నివస్తున్న గుంటూరు జిల్లా గుంటూరు పట్టణం అరండల్‌పేట 1వ లైనులోని యింటిలో 1913వ సంవత్సరం మార్చి 12వ తేదీన సమావేశమయ్యారు. ఆ సమావేశంలో దేశభక్త కొండా వెంకటప్పయ్య, ఉన్నవ లక్ష్మీనారాయణ, చల్లా శేషగిరిరావు, ముట్నూరి కృష్ణారావు, జొన్నవిత్తుల గురునాథం వంటి వారు పాల్గొన్నారు. ఈ సమావేశంలో ప్రథమాంధ్ర మహాసభలను బాపట్లలో 1913 మే 26,27 తేదీల్లో జరపాలని, అందుకు కొండా వెంకటప్పయ్యను నిర్వహణ కమిటీ కార్యదర్శిగా ఎన్నుకున్నారు. ఆంధ్రజాతి అభ్యున్నతికి ప్రత్యేక రాష్ట్ర అవసరమన్న నినాదం ఈ ఇంటిలో జరిగిన సమావేశం నుండే బయలుదేరింది.
ఆయన స్వాతంత్ర్య పోరాటంలో పాల్గొన్నాడు. ఆయన 1892 జూలై 1లో కృష్ణాజిల్లాలో కాటా శివావధానులు, బుడ్దిరాజు కమలరాజు లతో కలసి కాంగ్రెస్ కమిటీని ప్రారంభించారు. ఈ జిల్లా కమిటీ ప్రారంభానికి పూర్వం కాంగ్రెస్ సభ్యులు 1892 జూన్ 29, 30 తేదీలలో గుంటూరులో సమావేశం నిర్వహించారు. మే 10 1914లో తెనాలిలో గుంటూరు జిల్లా రైతులు నీటిపారుదల సౌకర్యాలకోసం ప్రభుత్వానికి అభ్యర్థించారు. 1914 జూన్ 4, 5 తేదీలలో గుంటూరు జిల్లా సమావేశంలో భవనాచార్యులు మరింత వ్యవసాయ సౌకర్యాలు కావాలని ప్రభుత్వన్ని, స్థానికసంస్థల అధికారులను అభ్యర్థించారు. ప్రజల సర్వతోముఖాభివృద్ధికి సంబంధించిన అంశాలపై ఆయన పోరాటం చేసారు. లార్డ్ రిప్పన్ 1882 వరకు ప్రవేశ పెట్టిన స్వయం సహాయక ప్రభ్యుత్వం గురించి ఆయన చింతించాడు. ఆ సహాయం గుంటూరు జిల్లా ప్రజలకు అందడం లేదని భావించాడు. తన ప్రకటన నిరూపించడానికి ఆయన జిల్లా, తాలూకాలలోని అధికార యంత్రాంగం చేయు ఆధిపత్యం తెలియజేసే పట్టికను అందజేసాడు.
ఇతర లింకులు
వర్గం:గుంటూరు జిల్లా స్వాతంత్ర్య సమర యోధులు వర్గం:ఆంధ్ర రాష్ట్ర ఉద్యమంలో పాల్గొన్నవారు వర్గం:గుంటూరు పురపాలక సంఘ చైర్మన్‌లు
గోళం
గోళం అనగా త్రిమితీయ ప్రదేశంలో సంపూర్ణ గుండ్రని జ్యామితీయ వస్తువు, ఇది పూర్తి గుండ్రని బంతి యొక్క ఉపరితలం, (అంటే., రెండు కోణాల్లో ఒక వృత్తాకార వస్తువుకు సమానమైనది). వృత్తం వంటిది జ్యామితీయంగా ద్విమితీయ వస్తువు, గోళము అనేది గణితశాస్త్రపరంగా బిందువుల యొక్క సమితిగా నిర్వచించబడింది అవి ఇవ్వబడిన బిందువు నుండి అన్ని అంతే r దూరం ఉంటాయి, కాని త్రిమితీయ ప్రదేశంలో ఉంటాయి. ఈ r దూరం అనేది బంతి యొక్క వ్యాసార్థం, ఇచ్చిన పాయింట్ గణితపరమైన బంతి యొక్క కేంద్రం. బంతి ద్వారా అతి పొడవైన సరళ రేఖ గోళము యొక్క రెండు పాయింట్లు కలుపుతుంది, కేంద్రం గుండా వెళుతుంది, దాని యొక్క పొడవు అనేది ఈ ప్రకారంగా రెండుసార్లు వ్యాసార్థం; ఇది బంతి యొక్క వ్యాసం.
ఒక గోళం ( గ్రీకు σφαῖρα - sphaira, "గ్లోబ్, బాల్" ) ) అనేది త్రిమితీయ ప్రదేశంలో ఒక రేఖాగణిత వస్తువు, ఇది బంతి యొక్క ఉపరితలం (అనగా, వృత్తాకార వస్తువులకు రెండు కోణాలలో సమానంగా ఉంటుంది, ఇక్కడ " సర్కిల్ " దాని "డిస్క్"ను చుట్టుముడుతుంది).
రెండు డైమెన్షనల్ ప్రదేశంలో ఒక వృత్తం వలె, ఒక గోళం గణితశాస్త్రంలో త్రిమితీయ ప్రదేశంలో ఇచ్చిన పాయింట్ నుండి ఒకే దూరం r పాయింట్ల సమితిగా నిర్వచించబడుతుంది. ఈ దూరం r అనేది బంతి యొక్క వ్యాసార్థం, ఇది ఇచ్చిన బిందువు నుండి r కంటే తక్కువ (లేదా, క్లోజ్డ్ బంతికి, తక్కువ లేదా సమానమైన ) దూరం ఉన్న అన్ని పాయింట్ల నుండి తయారవుతుంది, ఇది గణిత బంతికి కేంద్రం. వీటిని వరుసగా గోళం యొక్క వ్యాసార్థం మరియు కేంద్రంగా కూడా సూచిస్తారు. బంతి ద్వారా పొడవైన సరళ రేఖ విభాగం, గోళం యొక్క రెండు పాయింట్లను కలుపుతుంది, మధ్యలో గుండా వెళుతుంది మరియు దాని పొడవు రెండు రెట్లు వ్యాసార్థం; ఇది గోళం మరియు దాని బంతి రెండింటి వ్యాసం.
మూలాలు
వర్గం:జ్యామితీయ ఆకృతులు
మజ్జిగ పులుసు
right|212x212px|thumb|మజ్జిగ పులుసు మజ్జిగ పులుసు మజ్జిగ, కూరగాయముక్కలతో చేయబడిన శాకాహారం వంటకం. ముఖ్యంగా మనం " ఆవకాయ, మాగాయ " పచ్చళ్ళు తినేటప్పుడు ఈ పులుసును నంచుకు తింటే చాలా రుచిగా ఉంటుంది అని కొందరు భావిస్తారు. చాలా మందికి " మజ్జిగ పులుసు " తెలిసే ఉంటుంది. ఎక్కువ మంది తినే ఉంటారు. ముందుగా పెరుగును కొద్దిగా నీళ్ళు పోసుకుని, మిక్సీలో వేసి చిక్కని మజ్జిగను తయారుచేసుకుని వెడల్పాటి గిన్నెలో పోసుకుని ప్రక్కన పెట్టి ఉంచుకోవాలి. సామాన్యంగా, మజ్జిగ పులుసు అంటే ఇంట్లో మిగిలిన పెరుగు, మజ్జిగతో మాత్రం ఎక్కువమంది చేసుకుంటూ ఉంటారు. పులుపుగా కావాలనుకునేవారు పుల్లని పెరుగు మజ్జిగ చేసుకుని వాడుకోవచ్చు. తయారు చేసుకున్న మజ్జిగలో కొద్దిగా సరిపడా పసుపు వేసుకోవాలి.
తాలింఫు సామాను
మెంతులు, ఆవాలు, జీలకర్ర, ఎండు మిర్చి, ఇంగువ (కొద్దిగా), కరివేపాకు.
బేసిన్ వేడి చేసి, నెయ్యి/నూనె వేడి ఎక్కాక, తాలింఫు సామాను వరుసగా మెంతులు, ఆవాలు, జీలకర్ర, ఎండు మిర్చి, ఇంగువ (కొద్దిగా), కరివేపాకు వేసి దోరగా వేయించాలి, వేడిగానే దీన్ని పులుసులో వేసుకోవాలి. (ఇంకాస్త కారం కావాలనుకునే వారికి అల్లం, పచ్చిమిర్చి ముద్ద వేసుకుంటే సరిపోతుంది)
చిత్రమాలిక
వర్గం:శాకాహారం వర్గం:ఆహార పదార్థాలు వర్గం:వంటలు వర్గం:పులుసులు
జస్సా సింగ్ రాంఘఢియా
జస్సా సింగ్ రాంఘఢియా (1723–1803) సిక్ఖు సమాఖ్య కాలానికి చెందిన సుప్రసిద్ధ సిక్ఖు నాయకుడు. ఆయన రాంఘఢియా మిసల్ (లేక సమాఖ్య)కు సైన్యాధ్యక్షుడు. ఆయన జీవిత విశేషాల విషయంలో భిన్నాభిప్రాయాలు ఉన్నాయి.
తొలినాళ్ళ జీవితం
జస్సా సింగ్ రాంఘఢియా 1723లో జన్మించారు. డబ్ల్యు. హెచ్. మెక్ లియాడ్ ప్రకారం, ఆయన జన్మ ప్రదేశం లాహోర్ సమీపంలోని ఇకోగిల్ గ్రామం, హెచ్. ఎస్. సింఘా ప్రకారం లాహోర్ నగరంలోనే పుట్టారు, పూర్ణిమా ధవన్ ఆయన జన్మ ప్రదేశం అమృత్ సర్ సమీపంలోని గుగా లేక సుర్ సింగ్ లో పుట్టారు. ఆయన తర్ఖాన్ ప్రాంతానికి చెందినవారనీ, మొదట్లో జస్సా సింగ్ తొకార్ అన్న పేరు ఉండేదని చారిత్రికుల్లో ఏకీభావం ఉంది. ఆయనకు జై సింగ్, కుషాల్ సింగ్, మాలి సింగ్, తారా సింగ్ అన్న నలుగురు సోదరులు ఉన్నట్టు, ఆయన తండ్రి జ్ఞాని భగవాన్ సింగ్ మరణించాకా కుటుంబ బాధ్యతలు స్వీకరించినట్టు రాశారు. <sup class="noprint Inline-Template" style="white-space:nowrap;">[<span title="This citation requires a reference to the specific page or range of pages in which the material appears. (January 2014)">page needed ]
మూలాలు
వర్గం:1723 జననాలు వర్గం:1803 మరణాలు
మైక్రోమాక్స్
మైక్రోమాక్స్  భారతదేశానికి చెందిన ఒక చరవాణి తయారీ సంస్థ.
నేపధ్యము
2000వ సంవత్సరంలో నోకియా సంస్థకు మొబైల్ విడిభాగాల సరఫరాదారుగా మైక్రోమాక్స్ ప్రస్థానం మొదలైంది. రాహుల్ శర్మ, రాజేష్ అగర్వాల్, సుమీత్ అరోరా, వికాస్ జైన్... ఈ నలుగురూ దీన్ని ఏర్పాటు చేశారు. 2008లో హ్యాండ్‌సెట్ విక్రయాల్లోకి అడుగుపెట్టింది. అనేక ఫీచర్లతో కూడిన బ్రాండెడ్ హ్యాండ్‌సెట్లను చౌక రేటుకు అందించడంతో మైక్రోమాక్స్‌కు విశేష ఆదరణ లభించింది. తర్వాత స్మార్ట్‌ఫోన్లలోనూ వేగంగా కొత్త మోడళ్లను పరిచయం చేయడం కంపెనీకి కలిసొచ్చింది. 2015 నాటికి నెలకు 30 లక్షలకుపైగా హ్యాండ్‌సెట్లను విక్రయిస్తోంది.
బయటి లంకెలు
వర్గం:సంస్థలు వర్గం:సాంకేతిక సంస్థలు వర్గం:భారతీయ సంస్థలు వర్గం:మొబైల్ ఫోన్ తయారీదారులు
మాదాటి నర్సింహారెడ్డి
మాదాటి నర్సింహారెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన శాయంపేట శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై ఉమ్మడి ఆంధ్రప్రదేశ్ రాష్ట్రంలో పురపాలక శాఖ మంత్రిగా పని చేశాడు.
రాజకీయ జీవితం
నర్సింహారెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1962లో మొట్లపల్లి గ్రామ సర్పంచ్‌గా, 1970 నుండి 75 వరకు పరకాల సమితి అధ్యక్షుడిగా, 1981లో సమితి సభ్యుడిగా ఎన్నికై జిల్లా పరిషత్‌ అధ్యక్షుడిగా 1985 వరకు పని చేశాడు. ఆయన 1985, 89లలో జరిగిన ఆంధ్రప్రదేశ్ శాసనసభ ఎన్నికల్లో శాయంపేట నియోజకవర్గం నుండి కాంగ్రెస్ అభ్యర్థిగా పోటీ చేసి రెండుసార్లు వరుసగా ఎమ్మెల్యేగా ఎన్నికై నేదురుమల్లి జనార్ధన్‌ రెడ్డి, కోట్ల విజయభాస్కర్‌ రెడ్డిల  మంత్రివర్గంలో పురపాలక శాఖ మంత్రిగా పని చేశాడు. ఆయన 1994లో జరిగిన ఎన్నికల్లో పోటీ చేసి ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1989)
తలతోటి పృథ్విరాజ్
తలతోటి పృథ్విరాజ్ ప్రముఖ తెలుగు కవి. ఆధునిక కవిత్వ ప్రక్రియలలో ఒకటైన హైకూరచనలో విశేష కృషి చేస్తున్నాడు. హైకూను ఇంటిపేరుగా మార్చుకున్న పృథ్విరాజ్ ఇండియన్ హైకూ క్లబ్‌ను స్థాపించి, హైకూ ప్రక్రియా వ్యాప్తికి తోడ్పడుతున్నాడు.
జీవిత విశేషాలు
సత్యానందం, సామ్రాజ్యం దంపతులకు 1970, జూలై 6న నెల్లూరు జిల్లాలోని కావలిలో జన్మించాడు. ప్రకాశం జిల్లా, అద్దంకిలోని రవీంద్ర భారతి పబ్లిక్ పాఠశాలలో ప్రాథమిక విద్యను పూర్తి చేశాడు. గుంటూరు జిల్లాలోని తన స్వగ్రామం తుబదులో 6 వ తరగతి పూర్తిచేసిన అనంతరం, తిరిగి అద్దంకిలోని ప్రకాశం బాలుర పాఠశాలలో ఉన్నత పాఠశాల విద్యను పూర్తిచేశాడు. బాల్యంలో మద్దులేటి మాస్టార్ ప్రోత్సాహంతో చదువును కొనసాగించాడు. తన బాల్య స్మృతులే అతడిని హైకూ కవిగా మార్చాయి. విజయవాడలోని లయోల కళాశాలలో బి.ఏ., హైదరాబాదుకేంద్రియ విశ్వవిద్యాలయంలో ఎం.ఏ., పూర్తిచేశాడు. ఆచార్య పర్వతనేని సుబ్బారావు మార్గదర్శకత్వంలో ఆంధ్ర విశ్వవిద్యాలయంలో ఆత్రేయ సినిమా సంభాషణల మీద పరిశోధన చేసి డాక్టరేట్ పట్టా పుచ్చుకున్నాడు.
వృత్తి జీవితం
2000సంవత్సరంలో అనకాపల్లిలోని ఏ.ఎం.ఏ.ఎల్.లో తెలుగు అధ్యాపకులుగా వృత్తి జీవితాన్ని ప్రారంభించాడు. ప్రస్తుతం తెలుగు శాఖాధ్యక్షుని హోదాలో పనిచేస్తున్నారు. అనేక జాతీయ వేదికల మీద తెలుగు సాహిత్యంపై పత్రాలు సమర్పించాడు.
సాహిత్య జీవితం
10 వ తరగతి నుండే కవిత్వం రాయడం ప్రారంభించిన పృథ్విరాజ్, ఆంధ్ర సచిత్ర వార పత్రికలో తన మొదటి కవిత అచ్చయ్యాక, అదే స్ఫూర్తితో ఆ తర్వాత అనేక కవితలు, కథలు రాశాడు. వీటితో పాటు బొమ్మలు గీయడం వీరికి ఉన్న మరో అభిరుచి. ఇతని రచనలు అనేకం మయూరి వార పత్రికలో ప్రచురించబడ్డాయి.
రచనలు
తలతోటి పృథ్విరాజ్ హైకూలు-హైకూ అనుబంధ ప్రక్రియలో ప్రధానంగా కవిత్వం రాసినా,వచన కవితలు, దీర్ఘ కవితలు, నానీలు, కూనలమ్మ పదాలు, ప్రపంచ పదులు, కొన్ని ఛందో పద్యాలు మొదలగు ఇతర కవిత్వ ప్రక్రియలలోనూ రచనలు చేశాడు.
సంకలనాలు
02) 03) 04) 05) 06) 07) 08) 09) 10) 11) 02) 03) 04) 05) 06) 07) 08) 09) 10) 11) 02) 03) 04) 05) 06) 07) 08) 09) 10) 11)
బయటి లంకెలు
వర్గం:1970 జననాలు వర్గం:జీవిస్తున్న ప్రజలు వర్గం:తెలుగు కవులు వర్గం:తెలుగు హైకూ కవులు వర్గం:నానీల కవులు వర్గం:గుంటూరు జిల్లా కవులు
భీమదేవరపల్లి మండలం
భీమదేవరపల్లి మండలం, తెలంగాణ రాష్ట్రం, హన్మకొండ జిల్లా లోని ఒక మండలం. 2016 పునర్వ్యవస్థీకరణకు ముందు ఈ మండలం కరీంనగర్ జిల్లా లో ఉండేది. పునర్వ్యవస్థీకరణలో వరంగల్ పట్టణ జిల్లాలో చేరిన ఈ మండలం, 2021 లో జిల్లా పేరును మార్చినపుడు హన్మకొండ జిల్లాలో భాగమైంది. ప్రస్తుతం ఈ మండలం హన్మకొండ రెవెన్యూ డివిజను లో భాగం. పునర్వ్యవస్థీకరణకు ముందు ఇది కరీంనగర్ డివిజనులో ఉండేది. ఈ మండలంలో 12  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.
మండల జనాభా
thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లాలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 55,886 - పురుషులు 27,899- స్త్రీలు 27,987. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 148 చ.కి.మీ. కాగా, జనాభా 46,924. జనాభాలో పురుషులు 23,409 కాగా, స్త్రీల సంఖ్య 23,515. మండలంలో 12,099 గృహాలున్నాయి.
బెలోనియా
బెలోనియా, త్రిపుర రాష్ట్రంలోని దక్షిణ త్రిపుర జిల్లా ముఖ్య పట్టణం, ప్రధాన కార్యాలయం. మున్సిపల్ కౌన్సిల్ గా కూడా ఏర్పడింది.
భౌగోళికం
బెలోనియా పట్టణం 23.25°N, 91.45°W అక్షాంశరేఖాంశాల మధ్య ఉంది. సముద్ర మట్టానికి 23 మీటర్లు (75 అడుగులు) ఎత్తులో ఉంది.
జనాభా
2011 భారత జనాభా లెక్కల ప్రకారం, బెలోనియా మునిసిపల్ కౌన్సిల్ లో 19,996 జనాభా ఉంది. ఈ జనాభాలో 52% మంది పురుషులు, 48% మంది స్త్రీలు ఉన్నారు. బెలోనియా సగటు అక్షరాస్యత 95% కాగా, ఇది జాతీయ సగటు 59.5% కంటే ఎక్కువగా ఉంది. ఈ అక్షరాస్యతలో 54% మంది పురుషులు, 46% స్త్రీలు ఉన్నారు. మొత్తం జనాభాలో 9% మంది 6 సంవత్సరాల కంటే తక్కువ వయస్సు గలవారు ఉన్నారు.
బెలోనియా రైల్వే స్టేషను
2019, ఫిబ్రవరి నుండి బెలోనియా నుండి అగర్తలా వరకు రైల్వే సర్వీసు ప్రారంభమైంది. ప్రస్తుతం ప్రతిరోజూ (ఆదివారం తప్ప) 4 రైళ్ళు బెలోనియా, అగర్తాలా మధ్య నడుస్తున్నాయి. ఈశాన్య సరిహద్దు రైల్వే లమ్డింగ్ రైల్వే డివిజన్ పరిధిలోకి వచ్చే అగర్తాలా - సబ్రూమ్ రైలు విభాగంలో ఈ స్టేషను ఉంది.
ఇంటిగ్రేటెడ్ చెక్‌పోస్ట్
భారతదేశ సరిహద్దులోని బెలోనియా రైల్వే స్టేషనులో ఇమ్మిగ్రేషన్, కస్టమ్స్ కోసం ఇంటిగ్రేటెడ్ చెక్‌పోస్ట్ ఉంది.
రాజకీయాలు
బెలోనియా అసెంబ్లీ నియోజకవర్గం త్రిపుర పశ్చిమ లోక్‌సభ నియోజకవర్గ పరిధిలో ఉంది.
వెలుపలి లంకెలు
వర్గం:త్రిపుర నగరాలు, పట్టణాలు
పల్లకిలో పెళ్లికూతురు
పల్లకిలో పెళ్లికూతురు 2004 జూలై 30న విడుదలైన తెలుగు సినిమా. శ్రీ వరసిద్ధి వినాయక ఫిల్మ్స్ పతాకంపై సుంకర మధు మురళి, దేవినేని ప్రసాద్ లు నిర్మించిన ఈ సినిమాకు కె.సుచిత్రా చంద్రబోస్ దర్శకత్వం వహించారు. గౌతం, రతి ప్రధాన తారాగణంగా నటించిన ఈ సినిమాకు ఎం.ఎం.కీరవాణి సంగీతాన్నందించాడు.
బాహ్య లంకెలు
వర్గం:రమాప్రభ నటించిన చిత్రాలు వర్గం:సుధ నటించిన సినిమాలు
లెషన్ జెయింట్ బుద్ధ
ఇది ప్రపంచంలోనే అత్యంత ఎత్తైన రాతి బుద్ధ విగ్రహం. ఇది ప్రపంచంలోనే అత్యంత ఎత్తైన పూర్వ ఆధునిక విగ్రహం.
లెషెన్ జెయింట్ బుద్ధ వ్యూ, ఉమయ్యద్ మౌంటైన్ వ్యూ, ఇందులో ఉన్నాయి, 1996 నుండి యునెస్కో ద్వారా ప్రపంచ వారసత్వ ప్రదేశంగా జాబితా చేయబడింది.
చరిత్ర
సా.శ713లో హై డాంగ్ అనే చైనీస్ సన్యాసి ద్వారా అనేక నౌకలను పాడుచేసి అనేకమంది మరణాలకు కారణమైన అర్బర్ నదిని బుద్ధుడు శాంతింపజేస్తాడనే ఆశతో ఈ విగ్రహ నిర్మాణాన్ని ప్రారంభించాడు. ఈ ప్రాజెక్టుకు నిధులు రాకుండా స్థానిక ప్రాంత అధికారులు అడ్డుకోవడంతో ఆయన తన అభిరుచి, చిత్తశుద్ధిని చాటుకునేందుకు తవ్వినట్లు చెబుతున్నారు. అయితే నిధుల కొరతతో ఆయన మృతి చెందడంతో సగంలో నిలిచిన విగ్రహ నిర్మాణం ఆగిపోయింది. డెబ్బై సంవత్సరాల తరువాత, టాంగ్ రాజవంశం ప్రాంతీయ మిలిటరీ గవర్నర్ వీ కావో నిధులతో హై డాంగ్ శిష్యులు 803లో ప్రాజెక్ట్ పూర్తి చేసారు.
భారీ నిర్మాణం ఫలితంగా, కొండపై నుండి తొలగించబడిన రాళ్లను దిగువ నదిలో పడవేయడం వలన నది గమనాన్ని కొద్దిగా మార్చారు, ఇది నౌకలు దాటడానికి సురక్షితంగా మారింది.
నిర్మాణం
లెషెన్ దిగ్గజం బుద్ధ విగ్రహం భాగాలన్నీ రాతితో నిర్మించబడ్డాయి. చెవులను మాత్రమే చెక్కతో చెక్కి మట్టి పూతతో విగ్రహానికి అమర్చారు.71 మీటర్ల ఎత్తున్న ఈ విగ్రహం మైత్రేయ బుద్ధుని తన చేతులతో మోకాళ్లపై ఉంచి వర్ణిస్తుంది. తల 15 మీటర్ల ఎత్తు, భుజాలు 28 మీటర్ల వెడల్పు, ముక్కు 6 మీటర్ల పొడవు, చెవులు 7 మీటర్ల పొడవు ఉంటాయి. అతని చిన్న గోరు ఒక వ్యక్తికి సులభంగా సరిపోయేంత పెద్దది.
ఈ విగ్రహాన్ని అధునాతన డ్రైనేజీ వ్యవస్థతో కలిపి నిర్మించారు. వాతావరణం వల్ల ఏర్పడే అరుగుదలను తగ్గించడానికి, వర్షపు నీటిని తీసుకెళ్లడానికి, విగ్రహం లోపలి భాగాన్ని పొడిగా ఉంచడానికి విగ్రహంలోని వివిధ ప్రదేశాలలో కాలువలు ఇప్పటికీ పనిచేస్తాయి.
భారీ బుద్ధ విగ్రహాన్ని చెక్కినప్పుడు, వర్షం, సూర్యకాంతి నుండి రక్షించడానికి రాంగ్ సర్కిల్‌లోని పెద్ద బుద్ధ విగ్రహం మాదిరిగానే పెద్ద పదమూడు అంతస్తుల చెక్క నిర్మాణాన్ని నిర్మించారు. యువాన్ రాజవంశం చివరి యుద్ధాల సమయంలో ఈ చెక్క నిర్మాణాన్ని మంగోలులు నాశనం చేశారు. అప్పటి నుంచి ఈ విగ్రహం ప్రకృతి ప్రభావానికి గురైంది.
లెషెన్ ది గ్రేట్ బుద్ధుడు ఉన్న లింగుయెన్ శ్రేణి, నది నుండి చూసినప్పుడు బుద్ధుని విగ్రహం అతని హృదయంతో పడుకుని ఉన్న బుద్ధుని ఆకారంగా స్థానికులు భావిస్తారు. ఆ ప్రాంతం ఆచారం ప్రకారం, పర్వతమే బుద్ధుడు, బుద్ధుడే పర్వతం అని చెప్పవచ్చు.
అమరిక
లెషెన్ బుద్ధ విగ్రహం ప్రస్తుతం ఉన్న ప్రకృతి దృశ్యంలో సంభవించే అనియంత్రిత పెరుగుదల ఫలితంగా కాలుష్యం ద్వారా ప్రభావితమైంది. జిన్హువా న్యూస్ ఏజెన్సీ ప్రకారం, లెషెన్ ది గ్రేట్ బుద్ధ, ఈ ప్రాంతంలోని అనేక ఇతర చైనీస్ సహజ, సాంస్కృతిక వారసత్వ ప్రదేశాలు వాతావరణం, వాయు కాలుష్యం, పర్యాటకుల రాకతో నాశనమయ్యాయి. పునర్నిర్మాణ పనులు చేపడతామని చైనా ప్రభుత్వం హామీ ఇచ్చింది.
మూలాలు
వర్గం:బుద్ధులు వర్గం:చైనా
రాజేశ్వరీ ఛటర్జీ
ప్రొఫెసర్ రాజేశ్వరీ చటర్జీ M.Sc., Ph.D. (ఆంగ్లం: Rajeswari Chatterjee) ఇండియన్ ఇన్‌స్టిట్యూట్ ఆఫ్ టెక్నాలజీలో పనిచేసిన ఒకేఒక్క మహిళా ప్రొఫెసర్.
బాల్యం, విద్య
రాజేశ్వరి ప్రాథమిక విద్య బెంగుళూరు బసవన్న గుడిలోని ఆమె అమ్మమ్మ అయిన కమలమ్మ గారి ద్వారా ప్రారంభింపబడిన మహిళా సమాజ్ లోని స్పెషల్ ఇంగ్లిష్ స్కూల్‌లో జరిగింది. ఆమె అమ్మమ్మ అప్పట్లో మైసూర్ రాష్ట్రంలో డిగ్రీ చదవడంతో పాటు వివిధ సేవా కార్యక్రమాలలో పాల్గొంటూ ఉండేది. రాజేశ్వరిపై ఆమె ప్రభావం చాలా ఉండేది. ఆమె తన బి.ఎస్సి డిగ్రీని సెంట్రల్ కాలేజ్, బెంగళూర్ నుండి 1939లో పొందినది. ఎం.ఎస్సి మైసూర్ యూనివర్సిటీ ద్వారా పొందినది. ఈమె బి.ఎస్సిలో పస్ట్ ర్యాంకుకు గాను ముమ్మడి కృష్ణరాజాయ్యర్ అవార్డు పొందినది. ఎం.ఎస్సిలో పస్ట్ ర్యాంకుకు గాను నారాయణ అయ్యంగార్ అవార్డు పొందినది. 1945, 1947 మద్య కాలంలో బ్రిటిష్ గవర్నమెంట్ నుండి డిల్లీ గవర్నమెంట్ బాగా చదివే విద్యార్థుల కొరకు విదేశాలకు వెళ్ళి చదువుకొనేందుకు ఉద్దేశించిన స్కాలర్షిప్ హక్కులు పొందినది. దని ద్వారా ఆమె ఎలక్ట్రానిక్స్, దాని అనుభందకాలు అనే దానిపై ఆ స్కాలర్ షిప్ పొంది మిచిగాన్ యూనివర్సిటీలో ప్రవేశం పొందినది. అప్పటి పరిస్థితులలో మహిళకు చదువుకు ఎన్నో అడ్డంకులు ఎదురవుతుండేవి. ఆమె తన అమెరికా ప్రయాణం కొరకు 30 రోజులు సింగపూర్ మీదుగా సముద్రం మీద ప్రయాణం చేసి మిచిగాన్ చేరినది. ఆమె తన మాస్టర్ డిగ్రీని ఎలక్ట్రికల్ ఇంజనీరింగ్‌లో 1947లో పొందినది. తదనంతరం ఆమె భారతీయ ప్రభుత్వ అదేశానుసారం తన ట్రైనింగ్ నేషనల్ బ్యూరో ఆఫ్ స్టాండర్డ్, వాషింగ్‌టన్ డి.సి.లోని రెడియో ప్రీక్వెన్‌సీ కొలతల విభాగంలో 1949లో ఎనిమిది నెలలు పనిచేసింది. తరువాత ఆమె తిరిగి మిచిగాన్ వచ్చి తన పి.హెచ్.డి. కొరకు ప్రొఫెసర్ విలియం జి. దోవ్‌తో కలసి పనిచేసి 1953లో పి.హెచ్.డి. సాధించింది.
వెలుపలి లింకులు
వర్గం:భారతీయ మహిళా శాస్త్రవేత్తలు
ఆసఫ్ అలీ
అసఫ్ అలీ (1888 మే 11 - 1953 ఏప్రిల్ 2) భారత స్వాతంత్ర్య సమరయోధుడు, న్యాయవాది. అతను అమెరికాలో మొట్టమొదటి భారతీయ రాయబారి. ఒడిశా గవర్నరుగా కూడా పనిచేశాడు.
అసఫ్ అలీ, ఢిల్లీ లోని సెయింట్ స్టీఫెన్స్ కాలేజీలో చదువుకున్నాడు. ఇంగ్లాండ్‌లో చదివి, బారిస్టరయ్యాడు
1914 లో, ఒట్టోమన్ సామ్రాజ్యంపై బ్రిటిషు వారు చేసిన దాడి భారతీయ ముస్లిం సమాజంపై పెద్ద ప్రభావాన్ని చూపింది. అసఫ్ అలీ టర్కిష్ పక్షానికి మద్దతు ఇచ్చాడు. ప్రివీ కౌన్సిల్ నుండి రాజీనామా చేసాడు. అతను దీనిని సహాయ నిరాకరణ చర్యగా భావించాడు. 1914 డిసెంబరులో భారతదేశానికి తిరిగి వచ్చాడు. వచ్చాక, అసఫ్ అలీ జాతీయోద్యమంలో తీవ్రంగా పాల్గొన్నాడు.
అతను 1935 లో ముస్లిం నేషనలిస్ట్ పార్టీ సభ్యుడిగా కేంద్ర శాసనసభ కు ఎన్నికయ్యాడు. అప్పుడు అతను కాంగ్రెస్ సభ్యుడై, ఉప నాయకుడిగా నియమించబడ్డాడు.
స్వాతంత్ర్యోద్యమంలో అసఫ్ అలీ అనుభవించిన జైలు శిక్షలలో చివరిది 1942 ఆగస్టులో ఆల్ ఇండియా కాంగ్రెస్ కమిటీ ఆమోదించిన 'క్విట్ ఇండియా' ఉద్యమంలో. అతను జవహర్‌లాల్ నెహ్రూ, తదితర కాంగ్రెస్ వర్కింగ్ కమిటీ సభ్యులతో పాటు అహ్మద్‌నగర్ కోట జైలులో నిర్బంధించబడ్డాడు.
1946 తరువాత
ఎడమ|thumb| 1949 లో అలీ 1946 సెప్టెంబరు 2 నుండి జవహర్‌లాల్ నెహ్రూ నేతృత్వంలోని భారతదేశ తాత్కాలిక ప్రభుత్వంలో ఆసఫ్ అలీ రైల్వేలు, రవాణా మంత్రిగా పనిచేసాడు. 1947 ఫిబ్రవరి నుండి 1947 ఏప్రిల్ మధ్య వరకు అమెరికాలో మొదటి భారతీయ రాయబారిగా పనిచేశాడు..అతను రెండు పర్యాయాలు ఒడిశా గవర్నర్‌గా నియమితుడయ్యాడు. తరువాత, స్విట్జర్లాండ్‌లో భారత రాయబారిగా నియమితుడయ్యాడు.
అసఫ్ అలీ దేశంలో అత్యంత గౌరవనీయమైన న్యాయవాదులలో ఒకరిగా ఎదిగాడు. షహీద్ భగత్ సింగ్, బటుకేశ్వర్ దత్లు 1929 ఏప్రిల్ 8 న సెంట్రల్ లెజిస్లేటివ్ అసెంబ్లీలో బాంబు విసిరిన కేసులో వారికి లాయరుగా వాదించాడు. 1945 లో, 1945 నవంబరులో దేశద్రోహం ఆరోపణలు ఎదుర్కొన్న భారత జాతీయ సైన్యం యొక్క అధికారుల రక్షణ కోసం కాంగ్రెసు స్థాపించిన INA రక్షణ బృందానికి కన్వీనర్‌గా పనిచేసాడు.
వ్యక్తిగత జీవితం
1928 లో, అతను అరుణా (గంగూలీ) అసఫ్ అలీని వివాహం చేసుకున్నాడు. ఈ మతాంతర వివాహం (అసఫ్ అలీ ముస్లిం అయితే అరుణ హిందువు ) సమాజంలో ఆశ్చర్యం కలిగించింది. వయస్సు వ్యత్యాసం కూడా ఎక్కువ (అరుణ అతని కంటే 20 సంవత్సరాలు చిన్నది). 1942 క్విట్ ఇండియా ఉద్యమం లో బొంబాయిలోని గోవాలియా ట్యాంక్ మైదానంలో భారత జాతీయ కాంగ్రెస్ జెండాను ఎగురవేసిన ఘటనలో ఆమె గురించి విస్తృతంగా తెలిసింది. తరువాతి కాలంలో ఆమె కృషికి గాను అరుణ అసఫ్ అలీకి భారత ప్రభుత్వం దేశ అత్యున్నత పౌర పురస్కారం- భారతరత్నతో ఆమెను సత్కరించింది.
మరణం
అలీ స్విట్జర్లాండ్‌లో భారత రాయబారిగా పనిచేస్తూండగా, 1953 ఏప్రిల్ 2 న, బెర్న్‌లోని కార్యాలయంలో మరణించాడు. 1989 లో, భారత తపాలా శాఖ అతని గౌరవార్థం ఒక స్టాంప్‌ను విడుదల చేసింది.
కిట్టు
కిట్టు  (Kittu) 2006 సంవత్సరంలో నిర్మించబడిన తెలుగు సినిమా. ఇది తెలుగు భాషలో నిర్మింబడిన మొదటి ఏనిమేషన్ సినిమా.
ఆసఫ్ అలీ
మూలాలు
వర్గం:1953 మరణాలు వర్గం:1888 జననాలు వర్గం:భారత స్వాతంత్ర్య సమర యోధులు వర్గం:బ్రిటిషు భారతదేశ కేంద్ర శాసనసభ సభ్యులు వర్గం:ఒడిశా గవర్నర్లు
కిట్టు
నిర్మాణం
దీనిని భార్గవ పిక్చర్స్ పతాకం మీద కొడవంటి భార్గవ నిర్మించగా బి. సత్య దర్శకత్వం వహించారు.
బయటి లింకులు
వర్గం:2006 తెలుగు సినిమాలు వర్గం:నంది ఉత్తమ చిత్రాలు వర్గం:భారత జాతీయ చలనచిత్ర పురస్కార విజేతలు వర్గం:తెలుగు బాలల చిత్రాలు
ఒంటేరు జయపాల్
రాజకీయ జీవితం
ఒంటేరు జయపాల్ భారతీయ జనతా పార్టీ ద్వారా రాజకీయాల్లోకి వచ్చి 1985లో జరిగిన ఆంధ్రప్రదేశ్ అసెంబ్లీ ఎన్నికల్లో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బొచ్చు సమ్మయ్య గెలిచి తొలిసారి ఎమ్మెల్యేగా ఎన్నికయ్యాడు. ఆయన 1989లో జరిగిన ఎన్నికల్లో రెండోసారి ఎమ్మెల్యేగా ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1985) వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
శ్రీరస్తు శుభమస్తు (2016)
శ్రీరస్తు శుభమస్తు 2016 లో పరశురామ్ దర్శకత్వంలో విడుదలైన ప్రేమ కథాచిత్రం. ఇందులో అల్లు శిరీష్, లావణ్య త్రిపాఠి ముఖ్యపాత్రలు పోషించారు.
కథ
కోటీశ్వరుడు (ప్రకాష్ రాజ్) కొడుకు సిరి (అల్లు శిరీష్). అనన్యను (లావణ్య త్రిపాఠీ)ని తొలి చూపులోనే ఇష్టపడతాడు. అనన్యది మధ్యతరగతి కుటుంబం. ఆమె తండ్రి (రావు రమేష్) అప్పుచేసైనా కూతురిని గారాబంగా చూసుకుంటుంటాడు. సిరి వాళ్ళనాన్న ఆడపిల్లలు డబ్బున్న అబ్బాయిలను ప్రేమపేరుతో వశపరచుకుంటారని అభిప్రాయం వెలిబుచ్చుతాడు. ఆయనమాట సత్యంకాదని భావించిన సిరి అది నిరూపించాలని అనుకుంటాడు. తరువాత సిరి అనన్యకు తనను తాను ఒక అనామకునిగా పరిచయం చేసుకుంటాడు. మెల్లగా వారిద్దరూ ఒకేరూములో నివసిస్తూ ఉంటారు. అలా సిరి అనన్యకు చేదోడువాదోడుగా ఉంటారు. క్రమంగా అనన్య సిరిని ఇష్టపడడం ప్రారంభిస్తుంది. అనుకోని మలుపుగా అనన్య తండ్రి ఆమెకు ఓ గొప్పింటి సంబంధం కుదిర్చాడు. తండ్రి మాట త్రోసిపుచ్చలేక అనన్య పెళ్ళికి అంగీకారం తెలియజేస్తుంది. సిరి తన ప్రేమను దక్కించుకుని తండ్రి అభిప్రాయం సరికాదని ఋజువు చేయడమే కథ.
స్ప్రింగ్ ఆలయం బుద్ధ
స్ప్రింగ్ ఆలయం బుద్ధ (Spring Temple Buddha - స్ప్రింగ్ టెంపుల్ బుద్ధ) అనేది చైనా లో లుషన్ కౌంటీ పట్టణప్రాంతంలో 1997 నుండి 2008 మధ్య నిర్మించిన మహావైరోచన బుద్ధుని వర్ణన విగ్రహం. ఇది చైనాలో నేషనల్ ఫ్రీవే నెం.311 కు దగ్గరగా ఫొడుషాన్ సీనిక్ ఏరియాలో ఉన్నది. ఈ విగ్రహం దాని తామరపువ్వు సింహాసనం 20 మీటర్లు (66 అడుగులు) సహా 128 మీటర్ల (420 అడుగులు) పొడవుతో ప్రపంచంలోనే అత్యంత ఎత్తైన విగ్రహం.
మూలాలు
వర్గం:విగ్రహాలు
కుంట్లూరు
కుంట్లూరు (హయత్ నగర్) గ్రామం రంగా రెడ్డి జిల్లా, అబ్దుల్లాపూర్‌మెట్ మండలానికి చెందిన గ్రామం.
ఈ గ్రామం రంగారెడ్డి జిల్లా, హైదరాబాదు జిల్లాల సరిహద్దులో ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి చేర్చారు.
గణాంకాలు
2001 భారత జనగణన గణాంకాల ప్రకారం గ్రామ జనాభా మొత్తం. 1266, పురుషులు. 642, స్త్రీలు. 624, నివాస గృహాలు 262 విస్తీర్ణము. 310 హెక్టారులు. భాష. తెలుగు
సమీప గ్రామాలు
ఇక్కడికి పెద్ద అంబర్ పేట 4. కి.మీ., తారామతి పేట 6 కి.మీ, ప్రతాప సింగారం 7 కి.మీ. దూరంలో ఉన్నాయి.
రవాణ సౌకర్యాలు
ఈ గ్రామానికి అన్ని ప్రాంతాలనుండి రోడ్డు వసతి కలిగి బస్సుల సౌకర్యము ఉంది. ఇక్కడికి 10 కి.మీ దూరములో రైలు వసతి లేదు.మలకపేట రైల్వే స్టేషను, కాచిగూడ రైల్వే స్టేషనులు సమీపములో ఉన్నాయి. ప్రధాన రైల్వేస్టేషను ఇక్కడికి 18 కి.మీ దూరములో వున్నది
విద్యాలయాలు
ఇక్కడ నాగోల్ ఇనిస్ట్యూట్ ఆఫ్ టెక్నాలజీ అండ్ సైన్స్ కళాశాల కలదు, జిల్లా పరిషత్ పాఠశాల, లయోలా మోడల్ హైస్కూలు ఉన్నాయి.ఈ గ్రామంలో నారాయణ కళాశాల, నారాయణ ఐ.ఎ.ఎస్.అకాడమీ ఉన్నాయి.
వేమూరి ఆంజనేయశర్మ
వేమూరి ఆంజనేయశర్మ ( 1917 అక్టోబరు 24 - 2003 మే 6) తెలుగు రచయిత.
జీవిత విశేషాలు
వేమూరి ఆంజనేయశర్మ ఆంధ్రప్రదేశ్ రాష్ట్రంలోని ప్రకాశం జిల్లాకు చెందిన ఈదుమూడి గ్రామంలో వేమూరి వెంకటేశ్వర్లు, రాఘవమ్మ దంపతులకు 1917 అక్టోబరు 24న జన్మించాడు. అతని తాతకు 300 ఎకరాల వ్యవసాయభూమి ఉండేది. అతని తాత నీలిమందు వ్యాపారం చేసేవాడు. వ్యాపారంలో నష్ఠం వచ్చినందున వారి కుటుంబం గుంటూరు జిల్లాలోని కూచిపూడికి వలస పోయింది. వ్యాపారంలో నష్ఠం వల్ల వారికుటుంబం పేదరికంలో ఉండేది. శేషయ్య గారు ఆంజనేయ శర్మకు పౌరోహిత్యంలో శిక్షణనిచ్చాడు. అతను సంస్కృతాన్ని అభ్యసించుటకు వెంకటప్పయ్య శాస్త్రి నుండి "రఘువంశం"ను నేర్చుకున్నాడు. శేషయ్యగారి నుండి "స్మార్తము" అభ్యసించాడు. తరువాత అతను వరాహపురానికి చెందిన లక్ష్మీనరసింహశాస్త్రి వద్ద మూడేళ్ళపాటు శిష్యరికం చేసాడు. అతను వరాహపురానికి దగ్గరలో ఉన్న వేమూరు గ్రామానికి వెళ్ళీ " తర్క శాస్త్రం", "నిషాద కావ్యం" లను కూరుగంటి వెంకటరమణ శాస్త్ర వద్ద అభ్యసించాడు. ఆ కాలంలో అతను రోజుకొక బ్రాహ్మణ కుటుంబంలో భోజనం చేసి జీవనాన్ని సాగించాడు.
Creation of Memorial Trust
On 6 May 2003, Shri Anjaneya Sarma died. To remember the fond memory of Shri Anjaneya Sarma and to take forward his legacy, his entire family came together to create "Shri Vemuri Anjaneya Sarma Smarak Trust" and have since year on year on the occasion of Shri Anjaneya Sarma birth anniversary of Maha Navami recognised people with their contribution in the field of Hindi Literature, Telugu Literature and Theatre. Over the last decade around 40 achievers have been recognized for their contribution in these fields.
మూలాలు
వర్గం:1917 జననాలు వర్గం:తెలుగు రచయితలు వర్గం:2003 మరణాలు వర్గం:ప్రకాశం జిల్లా రచయితలు
రావుల శ్రీధర్ రెడ్డి
రావుల శ్రీధర్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2022 మార్చి 23న తెలంగాణ రాష్ట్ర విద్యా, సంక్షేమం, మౌలిక సదుపాయాల అభివృద్ధి సంస్థ ఛైర్మన్‌గా నియమితుడై, 30న భాద్యతలు చేపట్టాడు.
జననం, విద్యాభాస్యం
రావుల శ్రీధర్ రెడ్డి తెలంగాణ రాష్ట్రం, వరంగల్ జిల్లా, రాయపర్తి మండలం, ఊకల్ గ్రామంలో రావుల పురుషోత్తం రెడ్డి, సరస్వతీ దేవి దంపతులకు జన్మించాడు. ఆయన ఖమ్మం జిల్లా, కొర్లగూడెంలో 10వ తరగతి వరకు, వరంగల్‌ ఎల్‌బీ కళాశాలలో ఇంటర్మీడియట్, హైదరాబాద్‌లోని ఎల్బీ కళాశాలలో డిగ్రీ పూర్తి చేశాడు. రావుల శ్రీధర్ రెడ్డికి భార్య రాధికా రెడ్డి(న్యాయవాది), ఒక కుమారుడు, కుమార్తె ఉన్నారు.
రాజకీయ జీవితం
రావుల శ్రీధర్ రెడ్డి డిగ్రీ పూర్తి చేశాక అంబుజ సిమెంట్‌ మరియు ఐసీఐసీఐ బ్యాంక్‌లో సీనియర్‌ మేనేజిరియల్‌ స్థాయిలో పని చేసి తెలంగాణ ఉద్యమ సమయంలో 2010లో ఉద్యోగానికి రాజీనామా చేసి భారతీయ జనతా పార్టీలో చేరాడు. అయన బీజేపీలో వివిధ స్థాయిల్లో పని చేసి చేరారు. ఆయన 2018లో జరిగిన అసెంబ్లీ ఎన్నికల్లో జూబ్లీహిల్స్ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు.
రావుల శ్రీధర్ రెడ్డి బీజేపీలో రాష్ట్ర అధికార ప్రతినిధిగా ఉన్న సమయంలో తెలంగాణ పట్ల భారతీయ జనతా పార్టీ అనుసరిస్తున్న విధానాలను నిరసిస్తూ 2020 నవంబర్ 1న ఆ పార్టీకి రాజీనామా చేసి, 2020 నవంబర్ 2న కేటీఆర్ సమక్షంలో తెలంగాణ రాష్ట్ర సమితి పార్టీలో చేరాడు. ఆయనను 2022 మార్చి 23న తెలంగాణ రాష్ట్ర విద్యా, సంక్షేమం, మౌలిక సదుపాయాల అభివృద్ధి సంస్థ ఛైర్మన్‌గా నియమిస్తూ ప్రభుత్వం ఉత్తర్వులు జారీ చేసింది.
ఇతర పదవులు
రావుల శ్రీధర్‌రెడ్డి ప్రస్తుతం తెలంగాణ బాస్కెట్‌బాల్‌ అసోసియేషన్‌ చైర్మన్‌గా విధులు నిర్వహిస్తున్నాడు. ఆయన తెలంగాణ ఒలంపిక్‌ అసోసియేషన్‌కు ఉపాధ్యక్షుడిగా, యోగా అసోసియేషన్‌ అధ్యక్షుడిగా పని చేశాడు.
మూలాలు
వర్గం:తెలంగాణ వ్యక్తులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ కార్పొరేషన్ చైర్మన్లు
తేనెబంక తెగులు
తేనెబంక తెగులును ఏర్గాట్ తెగులు అని కూడా అంటారు.ఈ తెగులు ఎక్కువగా జొన్న, సజ్జ పంటలను ఆశిస్తాయి.
లక్షణాలు
సజ్జ వంటి పంటలలో, పుష్పించే దశలో అధిక తేమతో కూడిన చల్లని వాతావరణ పరిస్థితులలో ఈ శిలీంద్రము కంకిలోని పుష్పాలను ఆశించి అండాశయం పై వృద్ధి చెందుతుంది. వ్యాధి సోకిన గింజల నుండి తెల్లని లేక లేత ఎరుపు రంగు జిగట లాంటి తీయటి ద్రవం చుక్కలు చుక్కలుగా బయటికి వస్తుంది. దీనిలో శిలీంద్రబీజాలు ఉంటాయి. దీని తర్వాత వ్యాధి సోకిన గింజల్లో నల్లటి స్క్లిరోషియాలు ఏర్పడును. దీనిని ఎర్గాట్ దశ అని అంటారు.
వ్యాప్తి
ఈ వ్యాధి పంట పొలాలలో కీటకాల ద్వారా, వర్షపు ద్వారా ఒక మొక్క నుండి ఇంకొక మొక్కకు వ్యాప్తి చెందును.
యాజమాన్య పద్ధతులు
1.తెగులు సోకని పొలము నుండి విత్తనాలు సేకరించాలి.
2.వేసవి లో లోటు దుక్కులు చేయాలి
3.పొలం గట్లపై ఉన్న కలుపు మొక్కలను తీసివేయాలి.
సేంద్రియ నివారణ
1.పేడ మూత్ర ద్రావణాన్ని 10 రోజుల వ్యవధిలో 2 సార్లు పిచికారి చేయాలి.
మూలాలు
వర్గం:వ్యవసాయం వర్గం:వ్యాధులు వర్గం:మొక్కలు వర్గం:పంటలు వర్గం:తెగుళ్లు
గ్వాన్ యు విగ్రహం
గ్వాన్ యు విగ్రహం చైనా లోని జింగ్‌జౌలో ఉన్న చైనీస్ డిఫైడ్ మిలిటరీ జనరల్ గ్వాన్ యు పెద్ద స్మారక చిహ్నం. ఈ విగ్రహాన్ని హాన్ మెయిలిన్ రూపొందించాడు. 2016 లో నిర్మాణాన్ని పూర్తి చేశారు. ఇది 58 మీటర్ల పొడవు, 1,197 టన్నుల బరువు, దాదాపు 4,000 కాంస్య స్ట్రిప్స్‌ తో తయారు చేయబడింది. 2013లో హాన్ మీలిన్ స్ఫూర్తి కోసం జింగ్‌జౌను సందర్శించినప్పుడు ఈ ప్రాజెక్ట్ ప్రారంభమైంది. హాన్ మెయిలిన్ విగ్రహం రూపకల్పన, సంస్థాపనను వ్యక్తిగతంగా పర్యవేక్షించారు..
గ్వాన్ యు తన సాంప్రదాయ వస్త్రాలు, చొక్కాను ధరించినట్లు చిత్రీకరించబడింది, అదే సమయంలో 123 టన్నుల బరువున్న గ్రీన్ డ్రాగన్ క్రెసెంట్ బ్లేడ్ అని పిలువబడే అతని ప్రసిద్ధ గ్వాండావోను ధరించాడు. ఈ బొమ్మ 10 మీటర్ల పీఠంపై ఉంది, ఇది పురాతన చైనీస్ యుద్ధనౌకను పోలి ఉంటుంది. స్థావరం లోపల 7,710 చదరపు మీటర్ల మ్యూజియం, గువాన్ యుకు పుణ్యక్షేత్రంగా ఉంది.
ప్రాజెక్ట్ వ్యయం 1.5 బిలియన్ యువాన్, అధికారికంగా జూన్ 17, 2016న ప్రజలకు సందర్శనార్థం తెరవబడింది. ఆవిష్కరించబడిన రోజున, పూజలు, జాతరలను సందర్శించడం, గ్వాన్ యును ప్రార్థించడం వంటి కార్యక్రమాలు జరిగాయి. హాన్ మీలిన్ ఈ వేడుకకు హాజరయ్యాడు.
నేపథ్యం
గ్వాన్ యు ఒక చైనీస్ మిలిటరీ జనరల్, ఈస్టర్న్ హాన్ రాజవంశం చివరిలో యుద్దవీరుడు లియు బీ కింద పనిచేస్తున్నాడు. 220లో అతని మరణం తర్వాత అతని జీవితం సింహభాగం, అతని విజయాలు ఎంతగానో కీర్తించబడ్డాయి, సూయి రాజవంశం సమయంలో అతను దేవుడయ్యాడు. 14వ శతాబ్దపు చారిత్రక నవల రొమాన్స్ ఆఫ్ ది త్రీ కింగ్‌డమ్స్‌తో ముగిసే తరాల కథల ద్వారా, అతని పనులు, నైతిక లక్షణాలకు అపారమైన ప్రాధాన్యత ఇవ్వబడింది, ఇది తూర్పు ఆసియాలోని విశ్వసనీయత, ధర్మానికి సంబంధించిన అత్యంత ప్రజాదరణ పొందిన నమూనాలలో ఒకటిగా నిలిచింది. అతను నేటికీ బౌద్ధ సంప్రదాయంలో బోధిసత్వుడిగా, చైనీస్ జానపద మతం, టావోయిజంలో సంరక్షక దేవుడిగా ఆరాధించబడ్డాడు. అతను కన్ఫ్యూషియనిజంలో కూడా చాలా గౌరవించబడ్డాడు.
స్లేటెడ్ రీలొకేషన్
సెప్టెంబరు 2020లో, గృహనిర్మాణం, పట్టణ-గ్రామీణ అభివృద్ధి మంత్రిత్వ శాఖ గ్వాన్ యు విగ్రహం "వ్యర్థమైనది" అని విమర్శించింది. స్కైలైన్‌లో దాని మహోన్నత ఉనికి "చారిత్రాత్మక నగరంగా జింగ్‌జౌ పాత్ర, సంస్కృతిని నాశనం చేసింది" సరిదిద్దాలని పిలుపునిచ్చింది. స్టేట్ బ్రాడ్‌కాస్టర్ చైనా సెంట్రల్ టెలివిజన్ చేసిన పరిశోధనలో ప్రాజెక్ట్ డెవలపర్‌లకు విగ్రహం (మ్యూజియం) పీఠాన్ని నిర్మించడానికి మాత్రమే అనుమతి ఉందని వెల్లడించింది. డెవలపర్లు, విగ్రహాన్ని ఒక కళాఖండంగా పరిగణిస్తూ, పెద్ద విగ్రహాలకు వాటి స్వంత ప్రణాళిక ప్రక్రియలు అవసరమని తమకు తెలియదని లేదా విగ్రహం ప్రస్తుత ప్రదేశం ఎత్తు పరిమితి 15మీ అని వారికి తెలియదని పేర్కొన్నారు. అదనంగా, విగ్రహం కింద భూమి దాని బరువుతో మునిగిపోవడం ప్రారంభించింది.
కేంద్ర ప్రభుత్వ ఉత్తర్వుకు ప్రతిస్పందనగా, జింగ్‌జౌ నగర అధికారులు అక్టోబర్‌లో విగ్రహాన్ని మార్చనున్నట్లు ప్రకటించారు. విగ్రహం కొత్త ప్రదేశం 8 కిలోమీటర్ల దూరంలో ఉన్న డియాన్‌జియాంగ్‌టైలో ఉంటుంది, ఇక్కడ గ్వాన్ యు తన దళాలను డ్రిల్లింగ్ చేసినట్లు చెప్పబడింది. పునరావాసం ఖర్చు 155 మిలియన్ యువాన్లుగా అంచనా వేయబడింది.
మూలాలు
వర్గం:చైనా వర్గం:బుద్ధులు
ముత్తవలస
ముత్తవలస, ఆంధ్ర ప్రదేశ్ రాష్ట్రం, విజయనగరం జిల్లా, బొబ్బిలి మండలంలోని గ్రామం.ఇది మండల కేంద్రమైన బొబ్బిలి నుండి 11 కి.మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 189 ఇళ్లతో, 707 జనాభాతో 134 హెక్టార్లలో విస్తరించి ఉంది. గ్రామంలో మగవారి సంఖ్య 334, ఆడవారి సంఖ్య 373. షెడ్యూల్డ్ కులాల జనాభా 158 కాగా షెడ్యూల్డ్ తెగల జనాభా 0. గ్రామం యొక్క జనగణన లొకేషన్ కోడ్ 582328 .పిన్ కోడ్: 535568.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు పిరిడిలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల బొబ్బిలిలోను, ఇంజనీరింగ్ కళాశాల పిరిడిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ కోమటిపల్లిలోను, మేనేజిమెంటు కళాశాల పిరిడిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం బొబ్బిలిలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, టి. బి వైద్యశాల గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
సమాచార, రవాణా సౌకర్యాలు
ముత్తవలసలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం ఉంది. జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ముత్తవలసలో భూ వినియోగం కింది విధంగా ఉంది:
నీటిపారుదల సౌకర్యాలు
ముత్తవలసలో వ్యవసాయానికి నీటి సరఫరా కింది వనరుల ద్వారా జరుగుతోంది.
కమ్మగూడ (హయత్ నగర్)
కమ్మగూడ (హయత్ నగర్) గ్రామం హయత్ నగర్ మండలం, రంగారెడ్డి జిల్లాకు చెందిన గ్రామం. తెలంగాణ రాష్ట్రము. పిన్ కోడ్ 501510.
పాఠశాలలు
ఈ గ్రామంలో జోసెఫ్ హైస్కూలు ఉంది.
ఒమ్మెవరం
ఒమ్మెవరం, ప్రకాశం జిల్లా నాగులుప్పలపాడు మండలానికి చెందిన గ్రామం.
విద్యా సౌకర్యాలు
మండల పరిషత్తు ప్రాథమిక పాఠశాలలు - 2.
సాగు/త్రాగునీటి సౌకర్యం
కోదండరామయ్య చెరువు.
గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికకల అత్తంటి సులోచన, సర్పంచిగా ఎన్నికైనారు
అందం
ఏదైనా ప్రాణి, జీవి, లేదా వస్తువు యొక్క మనసుకింపైన సౌందర్యాన్ని 'అందము' (Beauty) అంటారు. శరీర అవయవ అందాన్ని మనసుతో చూస్తాము కావున ఒకే వస్తువు లేదా మనిషి యొక్క www.shorterlife.xyz అందము ఒక్కొక్కరికి ఒక్కొక్కలా కనిపిస్తూ ఉంటుంది. ఈ విశ్వములో ఎన్నెన్నో జీవులు, ఎన్నో వస్తువులు దేని అందము దానికే గొప్ప,, ప్రత్యేకము. పుష్పాల అందం అందరినీ ఆనందపరుస్తుంది. ప్రతి మనిషి, ఆడ, మగ, అందరూ అందముగా ఉండాలని అనుకుంటారు, ఉండాలని ప్రయత్నమూ చేస్తారు. అందమంటే శారీరక సౌందర్యమే కాదు, మానసికంగా పరిపక్వమూ, ఉల్లాసము కూడా ఉండాలి, అప్పుడే పరిపూర్ణమైన అందమని చెప్పబడుతుంది. www.rockmoney.org
భాషా విశేషాలు
అందము అనే పదానికి తెలుగు భాషలో వివిధ ప్రయోగాలున్నాయి. అందము అనగా n. Beauty. సౌందర్యము అని అర్ధం. Manner. నాలుగందాల or అన్ని అందాల in every way. Carr. 1248. అందపడు andapaḍu. [Tel.] v. to become beautiful, handsome, అందపరుచు to cause to be beautiful, to adorn. అందకత్తె n. అనగా A beautiful, a lovely girl. సౌందర్యవతి. అందగాడు n. అనగా A handsome fellow. సౌందర్యవంతుడు.
ఆహార నియమాలు
మనము తినే ఆహారాన్ని బట్టి మనకు వ్యాధులు వస్తాయి, ఏదైనా వ్యాధితో బాధపడుతున్నవారు ఎంత అందముగా ఉన్నా పీలగా కనిపిస్తారు, కాంతిహీనముగా ఉంటారు, ఆహారము సరైందికాకుంటే ఎన్ని లోషన్లు, పోషన్లు ఉపయోగించినా ఆశించిన ఫలితాలు కలగవు. అందువలన మంచి ఆహార నియమాలను పాటించడము వలన జబ్బులనుండి దూరముగా ఉండవచ్చును. ఈ క్రింది ఏ ఆహార పదార్దములు ఎలా ఉపయోగపడతాయో చూద్దాము :-
మూలాలు
వర్గం:ఆరోగ్యం వర్గం:ఆరోగ్య చిట్కాలు వర్గం:అందం
సుమిత్రానందన్ పంత్
సుమిత్రానందన్ పంత్ 1900 మే 20 న ఉత్తరాఖండ్ లోని అల్మోరా జిల్లా కాసాని గ్రామంలో జన్మించారు. ఆయన హిందీ కవులలో ప్రముఖులు. "ఛాయావాది" అనే యుగపు కవులలో ఒకరిగా ఈయన్ని పరిగణిస్తారు. ఈయన సంస్కృతీకరించిన హిందీలో వ్రాసారు. కవిత్వం, నాటకాలు, వ్యాసాలు మొత్తం కలిపి 28 కృతులు రాసారు. ఛాయావాది కవితలే కాకుండా, పంత్ అభ్యుదయవాద, ఆధ్యాత్మిక (ఆరోబిందో ప్రభావంతో), సామాజిక, మానవీయ రచనలు కూడా చేసారు.
పంత్ జ్ఞానపీఠ పురస్కారం పొందిన తొలి హిందీ కవి. 1968 లో ఈయనకు జ్ఞానపీఠ పురస్కారం వచ్చింది. ఈయన వ్రాసిన కవితా సంకలనం "చిదంబర"కు గానూ ఈ పురస్కారం ఇచ్చారు. ఈయనకు అప్పటి సోవియట్ యూనియన్ రష్యా వారు నెహ్రూ శాంతి పురస్కారం ప్రదానం చేసారు. ఇది ఈయన రాసిన లోకాయతన్ అనే రచనకు ఇచ్చారు. "కలా ఔర్ బుద్ధచంద్" అనే రచనకు గానూ సాహిత్య కలా అకాదమీ పురస్కారం పొందారు.భారత ప్రభుత్వం పద్మ విభూషణ్ బిరుదుతో ఈయనను సత్కరించింది.
కాసానిలోని పంత్ చిన్ననాటి స్వగృహాన్ని ఒక సంగ్రహాలయంగా మార్చారు. ఈ సంగ్రహాలయంలో ఆయన రోజువారి వాడిన వస్తువులు, ఆయన కవితల చిత్తుప్రతులు, లేఖలు, పురస్కారాలు భద్రపరచి ఉన్నాయి.
ఐఐటీ రూర్కీ వారి సంస్థ గీతాన్ని ఈయన రచించి ఇచ్చారు. ఈ పాట "జయతి జయతి విద్యా సంస్థాన్" అన్న పదాలతో ఉంటుంది. ఈయన 1977 డిసెంబరు 28 న రాజమండ్రి (ఆంధ్రప్రదేశ్) లో మరణించారు.
హుబెర్ట్ సెసిల్ బూత్
మూలాలు
వర్గం:1871 జననాలు వర్గం:1955 మరణాలు
కంబళ
కంబళ అనేది కర్ణాటక రాష్ట్రంలో జరిగే వార్షిక ఎద్దుల పోటీ. ఈ పోటీని కర్ణాటక లోని దక్షిణ కన్నడ, ఉడిపి జిల్లాలు, కేరళ లోని కాసర్గొడ్ జిల్లలకు చెందిన భూస్వాములు, వ్యాపారవేత్తలు నిర్వహిస్తున్నారు. ఈ పోటీలు నవంబర్ నుండి మార్చి వరకు నిర్వహింపబడుతాయి .ఈ పోటీలను 18 కంబళ సమితీలు ప్రస్తుతం నిర్వహిస్తున్నాయి. ఇవి మారుమూల గ్రామాలైన వందరు, గుల్వాడి లలో కూడా జరుగుతున్నాయి.
పోటీ నియమాలు
ఇది గ్రామీణ ప్రజలకు ఆనందాన్నిచ్చే క్రీడ. దీన్ని వరి పంట పొలాల్లో జాకీ కొరడా ఝుళిపించడం ద్వారా ఆడతారు. సాంప్రదాయ కంబళ పోటీ లేకుండా ఒకదాని వెంట మరొకటి జరుగుతుంది కానీ ఆధునికంగా జోడు ఎడ్ల ద్వారా జరుగుతుంది .వందరు, చొరాడి గ్రామాల్లో అయితే దైవికంగా తమను రోగాల బారి నుండి కాపాడినందుకు కృతజ్ఞతగా జరుపుతారు. ఇది వరకు గెలిచిన ఎడ్లకు కొబ్బరికాయలు, అరటిపళ్లు బహుమతిగా నివేదించేవారు. ఇప్పుడు గెలిచిన రైతులకు బంగారం, వెండి నాణేలు బహూకరిస్తున్నారు, కొన్ని నిర్వాహణ కమిటీలు 8 గ్రాముల బంగారు నాణేలను మొదటి బహుమతిగా ప్రకటిస్తున్నారు. ఇంకొందరు డబ్బులను ఇస్తున్నారు.
కోరి కంబళ
ఇది తుళు నాడు లో జరిగే వ్యవసాయాధారిత కంబళ. ఇది ఎనెలు పంట వేయడంలో సామూహిక వ్యవసాయం చేయడాన్ని సూచిస్తుంది. ఇలా సహకార పద్దతిలో నేల దున్నడం, విత్తనాలు నాటడం తుళు నాడు ప్రజల జీవన స్థితి గతుల్లో పెద్ద మార్పును తెచ్చింది.
బాలే కంబళ
ఈ పద్దతి 900 ఏళ్ల పూర్వం నిలిపివేయబడింది. ఇదీ చిన్న, సన్నకారు రైతుల కోసం ఏర్పాటైన కంబళ.
కద్రి కంబళ
ఇది మంగళూరు ప్రాంతంలో కాద్రిలో దేవర కంబళ పేరుతో మంజునాథ స్వామిని ఆరాధిస్తూ చేస్తారు. ఈ క్రీడని మంగళూరులోని అలుప రాజులు 300 ఏళ్ల క్రితం ప్రవేశ పెట్టారు. అందుకే కాద్రి కంబలని అరసు కంబళ(రాజుల కంబళ) అని అంటారు.
నాథ పంత
కంబళ నాథ పంత నుండి ప్రభావితమైంది. ఇది ముందు రోజు సాయంత్రం కోరగ వర్గంలోని మగ వారిచే నాట్యం ద్వారా మొదలవుతుంది. ఆ రోజ్జు సాయంత్రం వారు పంచకర్మ గా పిలవబడే మద్య, మాంస, మత్స్య, ముద్ర, మైధునం అనేవి జరుగుతాయి. కొరగలు ముందు రోజు రాత్రి పనిక్కులుని అని పిలవబడే కార్యక్రమంలో మంచులో కూర్చుంటారు. దుడి అనే వాద్య కళాకారుల బృందంతో కలిసి దైవ నిచ అనే దైవాన్ని ఆరాధిస్తూ పాటలు పడతారు అలాగే కల్లు, మట్టికుండలో చేసే పరవన్నాన్ని నైవేద్యంగా ఇస్తారు.ఆ పాయశాన్ని కండెల్ అద్యే అంటారు.
నవీకరణలు
కంబళ నిర్వహణలో చాలా మార్పులు చోటుచేసుకున్నాయి. అవి -
గత 300 ఏళ్ల నుండి నిర్వహింపబడుతున్న ఈ పోటీలను చూడటానికి జనం విశేషంగా తరలి వస్తారు. ఒక్క పోటీ ప్రాంగణంలో 20000 మండి దాకా ఉంటారు. ఇవి రాత్రి పూట కూడా నిర్వహిస్తారు. వీటి కోసం ప్రత్యేక నీటి కొలనులను కూడా ఏర్పాటు చేస్తారు.
న్యాయపరమైన చిక్కులు
ఈ క్రీడలో జంతువులను హింసించటం ఎప్పుడూ వివాదాస్పదమవుతోంది. ఎద్దులను కొరడా లతో కొట్టడం మీద మేనక గాంధీ లాంటి వారు, జంతు సంరక్షణకారులు ఆవేదన వ్యక్తం చేస్తున్నారు. 2014 లో సుప్రీం కోర్టు జల్లికట్టును, కంబళని నిషేదించింది. తర్వాత ప్రజా సంఘాల కోరిక మేరకు 2017 లో ప్రభుత్వం నిషేదాన్ని ఎత్తి వేసింది. జంతు హింస నిరోధ ఆర్డినెన్సు 2017 ప్రకారం కంబాల ని చట్ట పరమైన క్రీడగా గుర్తించారు. ఫెబ్రవరి 19, 2018 న రాష్ట్రపతి రామ్ నాథ్ కోవింద్ జారీ చేసిన జంతు హింస నిరోధ చట్టం (కర్ణాటక సవరణ) దీనికి పూర్తి మద్దతు ప్రకటించింది.
2020 -వార్తల్లో నిలిచిన జాకీలు
ఫిబ్రవరి 1న పోటీలో మూడ్ బిడ్రికి చెందిన శ్రీనివాస్ గౌడ 142.5 మీటర్లను 13.62 సెకన్లలో పరిగెత్తి ఉసైన్ బోల్ట్ ఘనతను వెనక్కి నేట్టాడని సామాజిక మాధ్యమాల్లో ప్రచారం జరిగింది .శ్రీనివాస్ కు భారతీయ క్రీడా ప్రాధికార సంస్థ నుండి పిలిపు పంపాలని క్రీడా మంత్రి కోరారు .ఇతని ఘనతని ఫెబ్రవరి 18న నిశాంత్ శెట్టి వెనక్కి నెట్టాడు. జగోళి జోగిబెట్టు ప్రాంతానికి చెందిన నిషాంత్ 143 మీటర్ల దూరాన్ని కేవలం 13.68 సెకన్లలో పరిగెత్తి చరిత్ర సృష్టించాడు. అంటే 100 మీటర్ల పరుగును 9.51 సెకన్లలోనే పూర్తి చేశాడు.
బయటి లింకులు
వర్గం:గ్రామీణ క్రీడలు
కొడవటిమెట్ట
కొడవటిమెట్ట, తెలంగాణ రాష్ట్రం, ఖమ్మం జిల్లా, తల్లాడ మండలంలోని గ్రామం.
ఇది మండల కేంద్రమైన తల్లాడ నుండి 4 కి. మీ. దూరం లోను, సమీప పట్టణమైన ఖమ్మం నుండి 31 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఖమ్మం జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 405 ఇళ్లతో, 2051 జనాభాతో 938 హెక్టార్లలో విస్తరించి ఉంది. గ్రామంలో మగవారి సంఖ్య 924, ఆడవారి సంఖ్య 1127. షెడ్యూల్డ్ కులాల సంఖ్య 1126 కాగా షెడ్యూల్డ్ తెగల సంఖ్య 80. గ్రామం యొక్క జనగణన లొకేషన్ కోడ్ 579775 .పిన్ కోడ్: 507167.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.